tartuNLP/wikipedia-smugri-20251201 huggingface dataset:
Euroscar Award

Euroscar Award on palkinto, joka myönnetään Euroopan parhaalle koripalloilijalle. Palkintoa on kutsuttu koripallon Oscar-palkinnoksi. Euroscar-palkinnon saajan päättää koripalloilijoista, koripallovalmentajista ja urheilutoimittajista koostuva komitea. Miesten palkinnon päättävässä komiteassa on mukana henkilöitä 28:sta eri maasta. Palkinnon jakaa italialaislehti "La Gazzetta dello Sport".
Euroscar-palkinto on jaettu vuodesta 1979 lähtien, ja eniten valintoja on saavuttanut Arvydas Sabonis ja Dirk Nowitzki jotka ovat voittaneet palkinnon kuusi kertaa. Toiseksi eniten valintoja on saanut Toni Kukoč, jolle palkinto on myönnetty viisi kertaa.
Aatamin kylkiluu (vuoden 1949 elokuva)

Aatamin kylkiluu ("Adam’s Rib") on George Cukorin ohjaama yhdysvaltalainen komediaelokuva vuodelta 1949. Se kertoo juristiavioparista (Katharine Hepburn ja Spencer Tracy), jotka joutuvat erään perhetragedian oikeudenkäynnissä vastakkaisille puolille: mies toimii syyttäjänä ja vaimo edustaa miehensä taposta syytettyä naista.
Elokuva muistetaan ennen muuta Ruth Gordonin ja Garson Kaninin älykkäästä käsikirjoituksesta.
Palkinnot.
"Aatamin kylkiluu" oli Oscar-ehdokkaana parhaasta alkuperäisestä käsikirjoituksesta (Ruth Gordon ja Garson Kanin).
Elokuva valittiin vuonna 1992 Yhdysvaltojen kongressin kirjaston National Film Registryyn, johon kootaan esteettisesti, historiallisesti ja kulttuurisesti merkittäviä amerikkalaiselokuvia. "The New York Timesin" kriitikot valitsivat ""Aatamin kylkiluun" vuonna 2004 yhdeksi kaikkien aikojen tuhannesta parhaasta elokuvasta maailmassa.
Arvioita.
"Helsingin Sanomien" Mikael Fränti kirjoitti elokuvan tv-esityksen alla 1991 "Aatamin kylkiluun" olevan älykäs, orastavan feministinen aikuisten puhekomedia, joka on hyvin näytelty ja varmasti ohjattu.
Tekla Renfors

Tekla Katarina Renfors, o.s. "Mömmö" (23. lokakuuta 1872 Kuopio – 22. toukokuuta 1912 Tampere) oli suomalainen runoilija ja suomentaja, joka käytti nimimerkkejä "**Tarina" ja "T.R.". Hän oli naimisissa vuodesta 1894 Vapaakirkon saarnaajan ja toimittajan Eskil Renforsin kanssa. 
Renfors suomensi 1904 Suomen evankelis-luterilaisen kirkon virsikirjan virren 134 "Pyhä, pyhä, pyhä" sanat. Hän suomensi myös useita hengellisiä lauluja. Kirjassa "Hengellisiä lauluja ja virsiä" on kuusi hänen kirjoittamaansa tai kääntämäänsä laulua.
Rick Carlisle

Richard Preston Carlisle (s. 27. lokakuuta 1959 Ogdensburg) on yhdysvaltalainen entinen koripalloilija ja nykyinen Indiana Pacersin päävalmentaja.
Ura.
Carlisle pelasi yliopistokoripalloa Virginian yliopistossa, josta hän ilmoittautui . Varaustilaisuudessa hänestä tuli Boston Celticsin 23. varaus. Carlisle sai Bostonissa vähän peliaikaa, mutta oli joukkueen mukana voittamassa kauden 1985–1986 mestaruutta. Marraskuussa 1987 Carlisle lähti joukkueesta ja liittyi New York Knicksin joukkueeseen. Hän pelasi Knicksissä kesään 1989 saakka aloittaen seuraavan kauden New Jersey Netsissä. Ammattilaisuransa Carlisle lopetti joulukuussa 1989 pelattuaan Netsissä ainoastaan viisi ottelua.
Carlisle aloitti valmentamisuransa vielä saman kauden aikana toimien Netsin apuvalmentajana. Nets-kausinaan hän toimi apuvalmentajana muun muassa Bill Fitchin ja Chuck Dalyn valmentamissa joukkueissa. Viiden kauden jälkeen Carlisle siirtyi Portland Trail Blazersin apuvalmentajaksi ja kolmen kauden jälkeen edelleen Indiana Pacersiin. Vuonna 2001 Carlisle aloitti Detroit Pistonsin päävalmentaja ja hänet valittiin heti ksi. Kauden 2002–2003 jälkeen Carlisle sai joukkueesta potkut, vaikka oli johdattanut Pistonsin pudotuspeleihin yli kymmenen vuoden tauon jälkeen. Seuraavalle kaudelle Carlisle siirtyi Indiana Pacersin valmentajaksi. Hän toimi joukkueen valmentajana neljän vuoden ajan, kunnes sai potkut huonosti menneen kauden takia huhtikuussa 2007. Toukokuussa 2008 Carlislesta tuli Dallas Mavericksin päävalmentaja. 24.6.2021 Carlisle palasi Indiana Pacersin päävalmentajaksi 14 vuoden tauon jälkeen.
Naamakirja

Naamakirja on Jope Ruonansuun 20. studioalbumi. Se julkaistiin 16. kesäkuuta 2010. Se ylsi Suomen virallisen listan sijalle 10.
Jörg-Werner Nowitzki

Jörg-Werner Nowitzki (s. 1943 Altmittweida) on saksalainen entinen käsipalloilija. 
Nowitzki oli 1960- ja 1970–luvulla lupaavimpia saksalaispelaajia. Nowitzki sai sopimustarjouksia TV Großwallstadtista sekä TSV Ansbachilta, mutta hän päätti pelata paikallisessa TG Würzburgissa. 1970–luvun alussa Nowitzki oli lähellä nousta Saksan käsipallomaajoukkueeseen, mutta sen aikainen päävalmentaja, Vlado Stenzel, tiputti hänet viimeisinä pelaajina pois kokoonpanosta. Würzburgin joukkueessa Nowitzki oli kuusi kertaa mukana Bundesliga-karsinnoissa. 
Nowitzki on naimisissa entisen ammattilaiskoripalloilijan, Helga Nowitzkin, kanssa. Heillä on kaksi lasta: Dirk Nowitzki sekä Silke Nowitzki, jotka molemmat ovat koripalloammattilaisia.
Kämnerinoikeus

Kämnerinoikeus ( &lt; &lt; ) oli Ruotsissa ja Suomessa tuomioistuin, joka toimi kaupungeissa raastuvanoikeuden alaisuudessa. Suomessa kämnerinoikeudet lakkautettiin vuonna 1868, jolloin niiden käsittelemät asiat siirtyivät raastuvanoikeuden ratkaistavaksi. Kämnerinoikeudessa käsiteltiin muut riita-asiat paitsi vekseli- ja merioikeusasiat ja eräät muut raastuvanoikeudelle kuuluneet asiat. Kämnerinoikeus ratkaisi myös vähäisempiä rikosasioita. Ensimmäinen muutoksenhakuaste oli raastuvanoikeus.
Kämnerinoikeuksien lakkauttamisvuonna 1868 oli Suomessa seitsemän kämnerinoikeutta: Turun hovioikeuspiirissä Helsingin, Turun ja Porin kämnerinoikeudet, Vaasan hovioikeuspiirissä Vaasan ja Oulun kämnerinoikeudet sekä Viipurin hovioikeuspiirissä Viipurin ja Haminan kämnerinoikeudet.
Sanna Jalomäki

Sanna Jalomäki on suomalais-australialainen taiteilija. Lapsuutensa hän vietti Australiassa josta hän muutti Suomeen 1986.
Hän aloitti näyttelijäntyön opinnot Tampereen yliopistossa. Loppuvuodesta 2008 alkuvuoteen 2011 hän asui Ateenassa, Kreikassa.
Vuodesta 2012 Jalomäki on tehnyt suunnittelija Sinivuokko Koivulan kanssa yhteistyötä Pirjo&amp;Purjo Productions nimikkeen alla. Hän on myös viiden taiteilijan TRKCrew -kollektiivin ja PPP-Art ry:n perustava jäsen.
Hän on ohjannut taidetyöpajoja ja live-maalaustapahtumia yhteensä yli 500 henkilölle Helsingin alueella käyttäen Koivulan kanssa kehittämäänsä kimppakuvitustekniikkaa (esim. MUKANA-yhteisötaidehanke kulttuuritalo Stoan yhteistyössä ja "Minä – unelmista arkeen ja takaisin" -taidehanke Annantalon kanssa). Hän on johtanut erilaisia taideprojekteja, joissa yhteisöllisyys on tärkeänä komponenttina, muun muassa Wareco Oy:n kasvojenkohotus.
Jalomäki on myös englanninkielen aikuiskouluttaja. 
Ura.
Kuvataide.
Hän aloitti maalaamisen loppuvuodesta 2009 asuessaan Ateenassa, Kreikassa. Hänellä on ollut lukuisia soolo- ja ryhmänäyttelyitä Kreikassa, Suomessa ja Japanissa. Hänen teoksissaan toistuu ihmisen olemus ja tutkiminen (mm. potrettitaiteen kautta).
Nižneangarsk

Nižneangarsk () on kaupunkimainen taajama ja Pohjois-Baikalin piirin hallinnollinen keskus Burjatian tasavallassa Venäjällä. Se sijaitsee Baikaljärven pohjoisrannalla lähellä Verhnjaja Angara -joen suuta 23 kilometriä Severobaikalskin kaupungista koilliseen. Taajaman kautta kulkee Baikalin–Amurin rautatie. Asukkaita on 5 500 henkeä (vuonna 2009).
Paikkakunnan katsotaan saaneen alkunsa venäläisen tutkimusmatkailijan Semjon Skorohodin vuonna 1643 perustamasta talvehtimispaikasta. Vuonna 1646 rakennettiin Verhneangarskin linnoitus, jota myöhemmin alettiin nimittää Nižneangarskiksi. Kitšerajoen suussa järjestettiin turkismarkkinoita. Nykyinen Nižneangarskin taajama on perustettu vuonna 1931.
Nižneangarskista on säännöllinen lentoyhteys Ulan-Udeen ja Irkutskiin. Maantieyhteydet etelään ovat huonot ja laivaliikenne Baikalilla epäsäännöllistä. Taajamassa toimii kullankaivuuta harjoittava yritys, kalatehdas ja muuta elintarviketeollisuutta sekä metsätila. Palveluihin kuuluu kaksi lastentarhaa, keskikoulu, lasten luomistyön keskus, kulttuuritalo, kaksi kirjastoa ja piirisairaala.
Bulle (artisti)

Bulle (oikealta nimeltään Joni Bollström), tunnetaan myös nimellä Big Bollström, on suomalainen Vantaan Länsimäestä kotoisin oleva rap-artisti. Hän aloitti uransa jo vuonna 2003, jolloin ilmestyi hänen ensimmäinen julkaisunsa "Paskaa purkkii". Bullen ensimmäinen virallinen kaupallinen studioalbumi "Äidinkielel" julkaistiin helmikuussa 2010 Karma Musiikin kautta.
Biografia.
Bulle muutti perheineen Kanadaan alkuvuodesta 1994. Vuonna 1995, 11 kuukauden kuluttua, perhe palasi Suomeen ja asettui asumaan Vantaan Länsimäkeen. Räppäämisen Bulle aloitti ollessaan kuudennella luokalla. Hän piti tuohon aikaan muun muassa DMX:stä, Dr. Drestä ja Fintelligensistä. Maaliskuussa 2011 Bulle sai tyttölapsen. Ensimmäisen kerran asiasta kerrottiin mediassa Bassoradiossa. Bulle on taustaltaan romani. Hän on myös mukana Spitaali Posse -nimisessä rap-yhtyeessä.
Ensi-isku (vuoden 1996 elokuva)

Ensi-isku (, ) on hongkongilainen toimintakomediaelokuva, joka julkaistiin vuonna 1996. Elokuvan ohjasi Stanley Tong, pääosaa esittää Jackie Chan. Chan näyttelee hongkongilaista poliisia Chan Ka-Kuita, joka pyrkii yhdessä Interpolin kanssa saamaan kiinni laittomia aseita myyvän kauppiaan.
Okaruusu

Okaruusu ("Rosa sherardii", syn. "Rosa tomentosa" subsp. "sherardii") on eurooppalainen ruusulaji. Suomessa se on harvinainen ja luokiteltu vaarantuneeksi lajiksi. Ahvenanmaalla laji on rauhoitettu.
Ulkonäkö ja koko.
Okaruusu on tavallisesti lyhyitä juurivesoja muodostava, pystyhkö, tiheähaarainen pensas. Oksat ovat pitkiä ja kaarevia. Se kasvaa 1–3 metriä korkeaksi. Varret ovat usein tyvestä polvekkeisia. Vankanpuoleiset ja pitkät piikit ovat suoria tai hieman käyriä. Nuorissa varsissa piikit ovat usein tiheässä. Lehtien korvakkeet ovat kapeakärkisiä, tavallisesti ulospäin käyriä. Lehdet ovat harmaanvihreitä kerrannaislehtiä. Teräväkärkiset lehdykät ovat soikeita, suippoja, tavallisesti toissahaisia ja pehmeäkarvaisia. Lehdet tuoksuvat hartsille. Punainen kukka on yksittäinen tai 2–6-kukkaisena huiskilona. Kukkaperä on 1–3 cm pitkä ja nystykarvainen. Verholehdet ovat liuskaisia. Okaruusu kukkii Suomessa kesä-heinäkuussa. Kiulukat ovat 1,2–2 cm pitkiä, hieman pitkänomaisia ja joskus nystykarvaisia. Kiulukat kypsyvät syyskuussa, mutta säilyvät pitkään kovina.
Okaruusu on hyvin muunteleva ja ilmeisesti risteymäsyntyinen. Suomessa kasvavista ruusulajeista okaruusu muistuttaa iharuusua ("R. mollis"). Iharuusun korvakkeet ovat kuitenkin pienempiä ja lehdykät tylppäkärkisiä.
Levinneisyys.
Okaruusu kasvaa ainoastaan Euroopassa. Sitä tavataan Skandinavian eteläosissa, Britteinsaarilla sekä paikoitellen Keski- ja Itä-Euroopassa lähinnä vuoristoseuduilla. Suomessa okaruusua tavataan useilla paikoilla Ahvenanmaalla sekä muutamassa paikassa Varsinais-Suomen rannikolla. Osa lajin tunnetuista esiintymistä saattaa olla risteymiä tai viljelysperäisiä karkulaisia.
Elinympäristö.
Okaruusu on kalkinsuosija. Suomessa se kasvaa lehtoniityillä, laidunmailla, lehdoissa ja tienvierillä. Lajia uhkaa lähinnä kasvupaikkojen metsittyminen ja rakentaminen.
Aketo

Aketo (oik. Ryad Selmi, , s. 30. elokuuta 1980 Deuil-la-Barre, Ranska) on ranskalainen rap-artisti.
Elämäkerta.
Selmi syntyi Deuil-la-Barressa noin 14 kilometrin päässä Pariisista, algerialaisille vanhemmille. Hän kiinnostui hip hop -musiikista 13-vuotiaana, mutta oli samaanaikaan kiinnostunut myös graffitista.
Taiteilijanimeltään Aketo liittyi myöhemmin "Comité"-yhtyeeseen, jonka hän jätti vuonna 1997. Samoihin aikoihin hän vieraili M Groupin Tu disais quoi? alumilla ja liittyi samana vuonna "Personnalité Suspecte" -yhtyeeseen. Aketo tapasi aiemmin Tunisianon ja Blackon, joiden kanssa hän perusti kyseisen yhtyeen. Samalla Aketo toi mukanaan DJ Boudjin, joka toimi skrätsääjänä. Myöhemmin yhtyeen nimi muutettiin Sniperiksi ja yhtyeen ensimmäinen albumi myi 200 000 kopiota.
Joulukuussa 2007 Aketo julkaisi ensimmäisen sooloalbuminsa, jolla vieraili muita ranskalaisia räppäreitä, kuten Alkpote, Soprano, Salif, Seth Gueko ja Sefyu. Lokakuussa 2008 Aketoa kuultiin myös Raï'n'B Fever 3 levyllä vierailevana artistina.
Lapin rovastikunta

Lapin rovastikunta on Suomen evankelis-luterilaisen kirkon Oulun hiippakuntaan kuuluva rovastikunta. Siihen kuuluvat Enontekiön, Inarin, Kittilän, Pelkosenniemen, Kolarin, Muonion, Sodankylän ja Utsjoen luterilaiset seurakunnat.
Lääninrovastina on kirkkoherra Tuomo Huusko Inarin seurakunnasta.
Tab

Tab on The Coca-Cola Companyn valmistama virvoitusjuoma. Tuotteen valmistus aloitettiin vuonna 1963. Tuotetta ei ole saatavilla Suomessa.
Metsähovin radio-observatorio

Metsähovin radio-observatorio (ent. radiotutkimusasema) on Aalto-yliopiston erillinen tutkimuslaitos, joka sijaitsee Kirkkonummella Kylmälän kylässä 30 kilometriä Otaniemen kampusalueelta.
Radio-observatorio aloitti toimintansa vuonna 1974 Metsähovin observatorioalueella Geodeettisen laitoksen ja Helsingin yliopiston tutkimusasemien vieressä. Perustamisen voimahahmoja olivat Martti Tiuri ja Seppo Urpo, joka johti Metsähovin asemaa 2000-luvun alkuun asti.
Asemalla on Suomen ainoa radioastronomiseen tutkimukseen käytettävä radioteleskooppi. Suojakupuun sijoitettu halkaisijaltaan 13,7-metrinen ja pintatarkkuudeltaan myös millimetrialueen havaintoihin soveltuva teleskooppi on käytössä 24 tuntia vuorokaudessa ympäri vuoden. Lisäksi alueella on useita pienempiä radioteleskooppeja ja -antenneja, joilla tutkitaan avaruutta ja radiotaajuisia ilmiöitä.
Metsähovin radiotutkimusaseman päätoimialat ovat:
Aseman laitteisto kattaa 2–150 GHz taajuusalueen. Tärkeimmät tutkimuskohteet liittyvät Aurinkoon ja aurinkokunnan ulkopuolelta tuleviin radiosignaaleihin. Tutkimuskohteita ovat
Asemalla suoritetaan myös aurinkokunnan tutkimusta: radioalueen aurinkotutkimusta, aurinkokunnan 22 GHz vesimaserlähteiden ja avaruusluotainten Doppler-ilmiön tutkimusta.
Luettelo ECW Championeista

Luettelo ECW -mestareista. Mestaruudesta on erillinen artikkeli ECW World Heavyweight Championship.
Ensimmäinen mestari oli Jimmy Snuka - 1992. Eniten voittanut mestari on The Sandman, joka on voittanut mestaruuden viisi kertaa. Pisimpään yhtäjaksoisesti mestaruutta hallussaan pitänyt oli neljännellä kerrallaan Shane Douglas 406 päivää. Lyhimpään pitänyt on Ezekiel Jackson, joka voitti mestaruuden viimeisessä lähetyksessä ja kolme minuuttia myöhemmin ECW lakkautettiin.
Puerto Ricon koripallomaajoukkue

Puerto Ricon koripallomaajoukkue edustaa Puerto Ricoa koripallon maajoukkuekilpailuissa.
Historia.
Puerto Rico on ollut historiansa aikana 12 kertaa mukana MM-kisoissa. Ensimmäistä kertaa maa oli mukana vuoden 1959 kisoissa Chilessä. Puerto Rico oli alkulohkonsa toinen Bulgarian jälkeen, mutta sijoittui jatkopelin jälkeen turnauksen viidenneksi. Ensimmäistä kertaa maa oli mukana olympialaisten koripallossa vuoden 1960 kisoissa. Tällöin Puerto Rico jäi alkulohkonsa viimeiseksi, mutta voittamalla sijoituspelit maa sijoittui lopulta kolmanneksitoista. Seuraavissa olympialaisissa Puerto Rico saavutti historiansa parhaan saavutuksen oltuaan kisojen neljäs. Pronssipelissä maa hävisi Brasilialle lukemin 76–60. 
Maa on ollut joka kerta mukana koripallon Amerikan-mestaruuskilpailuissa sarjan perustamisen jälkeen. Turnauksesta maa on saavuttanut kolme kultaa vuosina 1980, 1989 ja 1995. Vuoden 1990 MM-kisoissa Puerto Rico saavutti historiansa parhaan MM-sijoituksen oltuaan turnauksen neljäs. Pronssipelin maa hävisi jatkoajan jälkeen lukemin 105–107 Yhdysvalloille. 
Menestys arvokilpailuissa.
Olympialaiset
Maailmanmestaruuskilpailut
Amerikan-mestaruuskilpailut
Koripallo Pan-Amerikan kisoissa
Pelintekijä

Pelintekijä on yksi koripallon pelipaikoista. Pelintekijän tehtäviin kuuluu pallon ylöstuominen puolustusalueelta hyökkäykseen. Pelaaja myös määrää, mitkä pelikuviot hyökkäyksessä pelataan. Puolustuspäässä pelintekijä puolustaa yleensä vastustajan vastaavaa pelaajaa ja pyrkii auttamaan korinaluspelaajia puolustuksessa. Pelintekijän tärkeimpänä fyysisenä ominaisuutena pidetään nopeutta.
NBA-pelinrakentajat jaotellaan usein korintekoon ja syöttöihin tukeutuviin pelaajiin. Tunnettuja korintekijöitä ovat muun muassa Stephon Marbury, Magic Johnson ja Gary Payton. Perinteisempiä syöttöihin painottuvia takamiehiä ovat esimerkiksi Jason Kidd ja John Stockton.
Heittävä takamies

Heittävä takamies on yksi koripallon pelipaikoista. Heittävän takamiehen tärkein tehtävä kentällä on korinteko. Pelipaikalla pelaajat eivät yleensä tuo palloa ylös vaan odottavat takamiehen syöttöä. Myös heittäviltä takamiehiltä vaaditaan nopeutta, koska he joutuvat puolustamaan lajin urheilullisimpia pelaajia.
Heittävät takamiehet voidaan jakaa kahteen alaluokkaan: puhtaisiin heittäjiin ja urheilullisiin pelaajiin. Puhtaiden heittäjien peli ei perustu niin paljon fysiikkaan vaan heittotaitoon. Esimerkkejä tämän tyyppisistä pelaajista ovat Kobe Bryant, Ray Allen ja Reggie Miller. Urheilulliset heittävät takamiehet tekevät sen sijaan suuren osan pisteistään ajoista ja nopeista hyökkäyksistä. Hyviä esimerkkejä tämän tyypin pelaajista ovat muun muassa Jerry Stackhouse ja Latrell Sprewell. Kaikkien aikojen parhaana koripalloilijana pidetty Michael Jordan oli heittävä takamies.
Du rire aux larmes

Du rire aux larmes on Sniper-yhtyeen ensimmäinen studioalbumi ja se julkaistiin 29. tammikuuta 2001.
Kappale "La France" aiheutti myöhemmin suurta paheksuntaa poliitikkojen mielestä, kun Ranskan sisäministeri Nicolas Sarkozyn mielestä sanoitukset häpäisivät Ranskaa. Sanoituksissa muun muassa kritisoidaan Ranskan poliittista järjestelmää maan vähemmistöjä kohtaan.
Suomen IV armeijakunta (jatkosota)

Suomen jatkosodan IV armeijakunta muodostettiin välirauhan ajan II armeijakunnasta laajentamalla siihen kuuluneet prikaatit divisiooniksi. Armeijakunnan komentajana toimi hyökkäysvaiheen alussa kenraaliluutnantti Lennart Oesch. Armeijakuntaan kuuluivat 12., 8. ja 4. divisioona sekä armeijakuntajoukkoja. 
IV armeijakunta lakkautettiin 2. syyskuuta 1941.
Keskittäminen.
V armeijakunta lakkautettiin 23. kesäkuuta, jolloin siihen kuulunut 10. divisioona alistettiin 30. kesäkuuta IV armeijakunnalle. Divisioona jäi kuitenkin aiempiin asemiinsa 4. divisioonan vasemmalle puolelle puolustukseen ryhmittyneenä.
Armeijakunnan joukkojen siirrosta käskettiin 27. kesäkuuta. Käskyn mukaan se keskitettiin viivytykseen rajan läheisyyteen heikosti kenttävarustettuihin asemiin. Päämaja antoi seuraavana päivänä armeijakunnalle käskyn valmistautua hyökkäykseen, jolloin sen tulisi edetä rajan yli kaksi divisioona rinnan kolmannen jäädessä reserviin. Hyökkäyksessä 8. divisioona olisi oikealla ja 4. divisioona vasemmalla välirajanaan linja Ylijärveltä Pukalusjärveen.
Armeijakunta siirsi heinäkuun alussa reservinä toimineen 12. divisioonan 10. divisioonan asemien taakse alueelle Suokumaa–Ruokola–Lauritsala–Joutseno, jossa se muodosti vasemmalle sivustalleen iskuryhmän. Samalla armeijakunnan vasen raja siirrettiin Vuoksen vesistölinjalle. Näin muodostuneelle Suokumaanjärven ja Vuoksen väliselle alueelle perustettiin Osasto Kääriäinen, jonka muodostivat 10. divisioonasta siirretyt vajaa Jalkaväkirykmentti 2 ja Kevyt osasto 12.
Hyökkäys.
Armeijakunta sai 11. heinäkuuta hyökkäyskäskyn. Armeijakunnasta irrotettiin 25. heinäkuuta panssaripataljoona sekä 10. divisioona, jolloin armeijakunnan suunnitelmia ja ryhmitystä jouduttiin muuttamaan. Armeijakunnan komentaja antoi 9. elokuuta oman esikäskynsä hyökkäyksestä. Päämaja käski kuitenkin armeijakunnan pysyä puolustuksessa. Se pyysi ainoastaan täydennyksiä II armeijakunnalle.
Armeijakunta sai 13. elokuuta luvan hyökätä, jolloin sen tehtäväksi määrättiin vihollisvoimien työntäminen Vuoksen ja sen länsipuolista kapeikkoa vasten. Tämän jälkeen armeijakunnan tuli valmistautua etenemään joko kaakkoon tai etelään. Seuraavana päivänä armeijakunnan hyökkäysvalmistelut peruttiin.
Ylipäällikkö Mannerheim antoi 20.8.1941 Oeschille käskyn aloittaa hyökkäys, jota oli valmisteltu jo puolitoista kuukautta. Armeijakunta oli käskyn mukaan aloitettava hyökkäyksensä 22. elokuuta Vuokseen tukeutuvalla vasemmalla siivellään, mutta vihollisen irtaantuminen edellisenä päivänä aiheutti hyökkäyksen alkamisen jo edellisenä päivänä.
Irtaantuneen vihollisen seuraamisesta muodostui yleishyökkäys, joka johti todelliseen menestykseen Viipurin alueen taisteluissa. Ratkaisutaistelujen aikana 25.-30.8. IV armeijakuntaa johti eversti Valo Nihtilä Oeschin ollessa sairaalassa. Muodollinen komentaja tuolloin oli kenraalimajuri Taavetti Laatikainen.
Lotus T127

Lotus T127 on Lotus -tallin kaudella käyttämä Formula 1 -auto. Autolla kilpailivat Jarno Trulli ja Heikki Kovalainen. Auto esiteltiin Lontoossa 12. helmikuuta 2010. T127 teki ratadebyyttinsä 17. helmikuuta 2010 Jerezin radalla testikuljettaja Fairuz Fauzyn ajamana. 
Talli ei kerännyt kauden aikana lainkaan MM-pisteitä ja oli valmistajien lopputuloksissa kymmenes, mikä riitti muiden tulokastallien Virginin ja Hispanian voittamiseen. Kauden parhaaksi tulokseksi jäi Kovalaisen Japanin osakilpailussa ajama 12:nes tila.
Bundalan kansallispuisto

Bundalan kansallispuisto on kansallispuisto Sri Lankassa. Puisto sijaitsee 245 kilometriä kaakkoon pääkaupunki Colombosta. Puisto on tärkeä talvehtimispaikka vesilinnuille. Bundalasta tuli suojelualue vuonna 1969, kansallispuistoksi alue nimitettiin 4. tammikuuta 1993. Unesco nimitti kansallispuiston Sri Lankan neljänneksi biosfäärialueeksi vuonna 2005.
Aiheesta muualla.
113 (yhtye)

113 on ranskalainen hiphop-yhtye, joka on perustettu vuonna 1994. Sen perustivat kolmikko Rim'K, Mokobé ja AP, jotka ovat lapsesta saakka olleet kavereita. Yhtyeellä on kaupallisen levy-yhtiön Jive Epicin lisäksi oma itenäinen levymerkki Frenesik.
Yhtyeen jäsenistä kaksi on etniseltä taustaltaan afrikkalainen, Rim'K:lla on sukujuuret Algeriassa ja Mokobélla Malissa. Tämä näkyy myös yhtyeen sanoituksissa. AP:n sukujuuret ovat Guadeloupessa.
Julian Reid

Julian Reid on Lapin yliopiston kansainvälisten suhteiden professori. 
Reidin tutkimusalueita ovat etenkin sotaan ja turvallisuuteen liittyvät poliittiset ja filosofiset kysymykset erityisesti Michel Foucault'n kirjoituksien kautta tarkasteltuna. Focault on jatkuvasti esillä myös hänen opetuksessaan.
Reid on väitellyt Lancasterin yliopistossa vuonna 2004. Ennen Lapin yliopistoa hän opetti Kin's Collegessa Lontoossa ja Sussexin yliopistossa. Hän on ollut vieraileva professori myös Bristolin yliopistossa.
2 Times Terror

2 Times Terror oli suomalainen industrial metalia soittava yhtye. Sen toiminnan aloittivat vuonna 2006 MC Raaka Pee ja HC CSD. Vuoden 2019 syyskuussa yhtye julkaisi Facebookissa lyhyen ilmoituksen, jossa se kertoi lopettavansa.
Historia.
Industrialmusiikkia soittaneessa 2TT:ssä oli mukana useita metalliartisteja, kuten Zachary Hietala (Tarot), Spellgoth (Turmion Kätilöt, Trollheim's Grott), Hurja (Shade Empire, Chaosweaver, Deathchain), Puijon Perkele (Verjnuarmu), DJ Proteus ja Eric Riekkinen.
Pariisi–Nizza-ajo 2006

Pariisi–Nizza-ajo 2006 oli 5. maaliskuuta – 12. maaliskuuta ajettu pyöräilykilpailu. Kilpailun voitti yhdysvaltalainen ajaja Floyd Landis, jonka talli oli Phonak.
Etappien voittajat.
Lähde:Cyclingnews
Lopulliset tulokset.
Lähde: Cyclingnews
Kotimusiikkiviikko

Kotimusiikkiviikko on STEP-kansanopiston Järvenpäässä kesäisin heinä-elokuun vaihteessa järjestämä viikon mittainen musiikkikurssi.
Koulutus erottuu muista samankaltaisista koulutuksista siten, että osallistujia on kaiken ikäisiä vauvasta vaariin. Kotimusiikkiviikon taiteellisena johtajana toimii laulun- ja sellonsoiton lehtori Eero Lepola. Parhaimmillaan Kotimusiikkiviikolle on osallistunut lähes 300 osallistujaa.
Ensimmäinen Kotimusiikkiviikko järjestettiin jo 1950-luvun puolivälissä. Kotimusiikkiviikko onkin STEP-kansanopiston vanhin koulutus. Kotimusiikkiviikko on kehittynyt eri-ikäisten harrastajien kohtaamispaikaksi.  
Koulutus tarjoaa loistavat puitteet klassisten soittimien ja laulun opiskeluun ja harjoitteluun. Alun perin jousisoittimiin keskittynyt musiikkileiri tarjoaa nykyään opetusta myös muun muassa harmonikassa ja poikkihuilussa. Noin kymmenen vuoden ajan soitintarjonnassa on ollut myös barokki-soittimia. Koulutuksen aikana voi myös keskittyä pop-jazz-lauluun. Ylipäätään uusia soittimia ja opetusmuotoja tuodaan kehittävällä työotteella mukaan, viimeisimpänä lisäyksenä vuonna 2022 järjestettiin biisinkirjoituspaja säveltäjä Lauri Hongiston johdolla.
Kotimusiikkiviikko tarjoaa yksityisopetuksen lisäksi laajan valikoiman yhteismusisointia. Viikon aikana muodostetaan - ja muodostuu - useita eri kokoonpanoja perinteisistä orkestereista ja kuoroista barokkiorkesteriin ja pop-jazz-yhtyeisiin. Kotimusiikkiviikon aikana voi kokeilla ja kehittää omia taitojaan musiikin tekemisessä sekä olla yhdessä muiden musiikin ystävien kanssa. Kotimusiikkiviikolla on ollut yhteyksiä vastaaviin tapahtumiin erityisesti Saksassa.
Kotimusiikkiviikko järjestetään Sibeliuksen kodin Ainolan naapurissa Tuusulanjärven rannalla STEP-koulutuksen kampuksella. Kotimusiikkiviikko kunnioittaa Sibeliuksen ja Tuusulanjärven taiteilijayhteisön perinteitä ja tämä näkyy esimerkiksi siten, että Kotimusiikkiviikon päätöspäivän perinteisiin kuuluu vierailu ja musiikkihetki Sibeliuksen haudalla. Perinteisesti viikko päättyy päätöskonserttiin, joka viime vuosina on pidetty Järvenpään kirkossa.
William Bonnet

William Bonnet (s. 25. kesäkuuta 1982 Saint-Doulchard, Ranska) on ranskalainen maantiepyöräilijä, joka kilpaili amamttilaisena 2005–2021.
Bonnet on kilpaillut myös ratapyöräilyssä, ja hän kuului Ranskan hopeajoukkueeseen junioreiden MM-kilpailujen joukkuetakaa-ajossa 2000. Hän aloitti maantiepyöräilyn ammattilaisuransa Auber 93 -joukkueessa 2005, jolloin voitti Pariisi–Corrèze-kilpailun. Vuosina 2006–2008 hän edusti Crédit Agricole -tallia. Hän voitti 2008 Tour de la Sommen ja GP d'Isbergues -kilpailun.
Bonnet edusti Bbox Bouygues Télécom -joukkuetta vuosina 2009–2010. Espanjan ympäriajossa 2009 hän sijoittui toiseksi sekä 16. että 17. etapilla. Pariisi–Nizza-ajossa 2010 hän voitti Limogesiin päättyneen toisen osuuden. Kausilla 2011–2021 hän edusti FDJ / Groupama-FDJ-tallia. Hän sijoittui Dohan MM-kilpailuissa 2016 maantieajossa kahdeksanneksi.
José Bono

José Bono (s. 14. joulukuuta 1950) on espanjalainen sosialistisen työväenpuolueen (PSOE) poliitikko. 
Hän oli Espanjan puolustusministeri vuosina 2004–2006 ja Kastilia- La Manchan aluehallituksen puheenjohtaja vuosina 1983–2004. Hän toimi edustajainhuoneen puhemiehenä 2008–2011.
Chilenpikkutiira

Chilenpikkutiira ("Sterna lorata") on eteläamerikkalainen tiira. Sen elinympäristö käsittää Tyynenmeren rannikon Ecuadorin pohjoisosan Guayaquilista Pohjois-Chilen Tarapacáan. Sen populaation koko on todennäköisesti noin 1 000–3 000 yksilöä. Rudolph Amandus Philippi ja Christian Ludwig Landbeck kuvailivat lajin holotyypin Chilen Aricasta 1861.
M/T Suula

M/T Suula on Navidom Oy:n omistaman SSC Suula Oy:n omistama öljytankkeri.
Valmistus.
Alus tilattiin Estaleiros Navais de Viana do Castelolta Viana do Castelosta Portugalista. Sen köli laskettiin 4. syyskuuta 2003 telakkanumerolla 225, ja se laskettiin vesille 23. heinäkuuta 2004. Alus luovutettiin 4. helmikuuta 2005 Neste Shipping Oy:lle.
Palvelus.
Alus on Nesteen käytössä edelleen. Aluksen ei tarvitse käyttää luotsia liikkuessaan Porvooseen Sköldviikin satamaan, jos aluksen kapteeneilla on linjaluotsinkirjat kyseiselle väylälle.
Juslin

Juslin on seuraavien suomalaisten henkilöiden sukunimi:
Gravé dans la roche

Gravé dans la roche on Sniper-yhtyeen toinen studioalbumi. Se julkaistiin 19. toukokuuta 2003. Albumi käsitteli sanoissaan muun muassa Israelin–Palestiinan konfliktia ja ilmaston lämpenemistä.
Ylva

Ylva on muinaisskandinaavinen naisen etunimi, joka merkitsee naarassutta. Ylvan nimipäivä on suomenruotsalaisen kalenterin mukaan 13. syyskuuta.
Suomessa nimi Ylva on syyskuuhun 2025 mennessä annettu Digi- ja väestötietoviraston tietojen mukaan noin 460 henkilölle.
Yrsa

Yrsa on muinaisskandinaavinen naisen etunimi, jonka merkitykset ovat 'naaraskarhu' tai 'karhutar'. Yrsan nimipäivä on suomenruotsalaisen kalenterin mukaan 7. elokuuta.
Suomessa nimi Yrsa on vuoden 2019 loppuun mennessä annettu Digi- ja väestötietoviraston tietojen mukaan noin 170 henkilölle.
Metyylipropionaatti

Metyylipropionaatti eli metyylipropanoaatti (CH3CH2COOCH3) on propaanihapon ja metanolin esteri. Sitä esiintyy luonnossa eräissä hedelmissä, kuten kiiveissä. Yhdistettä käytetään aromina ja liuottimena. Metyylipropionaatti on väritöntä, hedelmäntuoksuista, veteen niukkaliukoista nestettä, joka liukenee kaikissa suhteissa etanoliin ja dietyylieetteriin sekä näitä vähäisemmässä määrin asetoniin. Metyylipropionaatin leimahduspiste on -2 °C (c.c.) ja itsesyttymislämpötila 469 °C. Yhdistettä esiintyy kukkien tuoksuissa ja semiokemikaalina eliöiden viestinnässä. Metyylipropionaatti kuuluu propionaattien aineryhmään.
Valmistus.
Metyylipropionaattia voidaan valmistaa teollisesti noin 200 °C lämpötilassa metyyliformiaatista ja eteenistä. Katalyyttinä voidaan käyttää ruteeniin tai iridiumiin perustuvia komplekseja. 
H3COOCH3 + C2H4 → CH3CH2COOCH3
Yhdistettä on mahdollista tuottaa myös metanolista, eteenistä ja hiilimonoksidista. Tällöin katalyyttinä voivat toimia palladiumin ferrosenyylimetyylifosfiinikompleksit.
Käyttö.
Metyylipropionaattia voidaan käyttää aromina. Se antaa elintarvikkeelle mansikankaltaisen maun.
Metyylipropionaattia voidaan käyttää myös liuottimena. Se soveltuu hyvin yhdessä muiden propionaattien kanssa selluloosajohdannaisten liuottimeksi. Sitä käytetään myös liuottimena valmistettaessa maaleja ja lakkoja. 
Metyylipropionaattia käytetään myös valmistettaessa metyylimetakrylaattia, jota käytetään akryylimuovin valmistuksessa. Metyylipropionaatti reagoi formaldehydin kanssa, jolloin tuotteena muodostuu metyylimetakrylaattia.
Turvallisuus.
Suurina pitoisuuksina metyylipropionaatti ärsyttää hengitysteitä aiheuttaen yskää ja kurkkukipua. Nieltynä yhdiste voi suurina määrinä aiheuttaa huonovointisuutta.
Clint Mansell

Clint Mansell (oik. Clinton Darryl Mansell, s. 7. tammikuuta 1963) on brittiläinen säveltäjä.
Hän on säveltänyt elokuvamusiikkia, esimerkiksi "" -trailerin "Lux Aeterna", joka on sovitus hänen elokuvaan "Unelmien sielunmessu" säveltämästään samannimisestä kappaleesta. Hän on myös toiminut musiikintuottajana elokuvassa "Kuu". Hän oli uransa alussa Pop Will Eat Itself -yhtyeen kitaransoittaja ja päälaulaja.
Black Veil Brides

Black Veil Brides on yhdysvaltalainen rock-yhtye. Yhtye julkaisi debyyttialbuminsa "We Stitch These Wounds" 20. heinäkuuta 2010. Toinen albumi "Set the World on Fire" julkaistiin 14. kesäkuuta 2011. Samana vuonna julkaistiin yhtyeen kolmas EP, "Rebels" (ensimmäinen EP "Sex &amp; Hollywood" julkaistiin vuonna 2007 ja toinen "Never Give In" vuonna 2008). 8. tammikuuta 2013 yhtye julkaisi kolmannen albuminsa "Wretched and Divine: Story of The Wild Ones." Neljännen albuminsa yhtye julkaisi 27. lokakuuta 2014.
Historia.
Yhtye perustettiin vuonna 2006. Vuonna 2009 yhtye kiinnitettiin StandBy Records -nimiselle indielevy-yhtiölle. Samoihin aikoihin yhtyeen ensimmäinen albumikokoonpano vakiintui entisen Amen- ja The Dreaming -kitaristi Jinxxin liityttyä yhtyeeseen. Ensimmäisen albumin sävellyksistä vastasivatkin lähinnä kitaristit Jake Pitts ja Jinxx lähestulkoon yksinään. Tosin he mainitsivat "Set the World on Firen" sävellyksistä vastaavan myös rumpali Christian Coman.
"We Stitch these Wounds" debytoi sijalla 36 Yhdysvaltain Billboard 200 -listalla ja sitä myytiin julkaisuviikolla 10 000 kappaletta. Yhtye nousi ykköseksi Independent-listalla.
"Set The World on Fire" debytoi sijalla 17 Billboardilla, sijalla kolme Kanadan virallisella listalla, sekä myös Englannin Rock-listalla.
Yhtye on vieraillut Suomessa vuosina 2013 ja 2015.
Australianpikkutiira

Australianpikkutiira ("Sternula nereis") on oseanialainen tiiralaji. Sen esiintymisalue käsittää Australian länsi- ja eteläosan, Victorian ja Tasmanian, sekä Uuden-Kaledonian ja Uuden-Seelannin Pohjoissaaren. Siitä tunnetaan neljä alalajia. John Gould kuvaili lajin holotyypin Bassinsalmesta vuonna 1843.
Australianpikkutiiran otsa on valkoinen ja päälaki sekä niska mustat. Selkä ja siivet ovat hyvin vaalean harmaat ja haarautunut pyrstö on valkoinen. Rinta ja vatsa ovat valkoinen. Lajin elinympäristöä ovat hiekkarantaiset suojaisat merenlahdet ja rannikkojärvet. Lintu liikkuu parinkymmenen yksilön parvina. Australianpikkutiiran ravintoa ovat kalat, ja se pyydystää niitä syöksymällä. Kantaa uhkaavat vieraslajit ja pesinnän epäonnistuminen.
Kohtalon avain

Kohtalon avain ("Notorious", Suomessa myös nimellä "Notorious – kohtalon avain") on Alfred Hitchcockin ohjaama yhdysvaltalainen jännityselokuva vuodelta 1946.
"Notorious" lukeutuu Hitchcockin parhaimpiin elokuviin, ja sen kuvaus ja visuaalinen tyyli ovat monien mielestä parasta, mitä Hitchcock on tehnyt – Roger Ebertin mielestä jopa parasta, mitä kukaan ohjaaja on tehnyt. Siinä Hitchcock pureutuu pintaa syvemmälle ihmissuhteiden kuvaamisessa.
"Notorious" on myös "Casablancan" ohella Ingrid Bergmanin parhaimpia – ja tunnetuimpia – roolisuorituksia.
Poliittisessa jännityselokuvassa yhdysvaltalainen agentti lähettää isänsä kohtaloa surevan naisen vakoilijaksi Rio de Janeiroon.
Juoni.
Elokuva kertoo Alicia-nimisestä naisesta (Bergman), jonka isä oli natsien vakooja toisessa maailmansodassa. Yhdysvaltain hallituksen agentti Devlin (Grant) ottaa tähän yhteyttä ja pyytää tämän apua entisten natsien, joihin Alicialla on linkkejä isänsä kautta, rikollisoperaation paljastamiseen. Alicia suostuu ja matkustaa Rio de Janeiroon, ja soluttautuakseen alkaa tutustumaan isänsä vanhaan ystävään Alexander Sebastianiin (Rains), ja heidän välilleen syttyy pian suhde. Pian Alicialle ja Devlinille alkaa muodostumaan tunteita toisiaan kohtaan, samalla kun he tietävät että paljastuminen tietää kuolemaa molemille.
Palkinnot ja tunnustukset.
Oscar-ehdokkuudet:
"Kohtalon avain" valittiin vuonna 2006 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.
Lux Aeterna (Requiem for a Dream)

Lux Aeterna (Latinaa, tarkoittaa ”ikuista valoa”) on Clint Mansellin säveltämä tunnussävelmä "Unelmien sielunmessu" -elokuvalle (2000). Teoksen suosio on johtanut sen runsaaseen käyttöön populaarikulttuurissa, kuten elokuvien trailereissa.
Sävellys äänitettiin uudestaan "" -elokuvan trailerille käyttäen kuoroa ja oikeaa orkesteria ja nimettiin ”Requiem for a Toweriksi”.
JLS

JLS (kirjainlyhenne sanoista Jack the Lad Swing) on brittiläinen yhtye, joka nousi kuuluisuuteen "The X Factor" -laulukilpailun kautta, jossa se sijoittui vuonna 2008 toiseksi Alexandra Burken jälkeen. Yhtyeeseen kuuluvat Aston Merrygold, Marvin Humes, Jonathan ”JB” Gill ja Oritsé Williams.
Yhtyeen ensimmäinen single oli ”Beat Again”, joka ilmestyi 19. heinäkuuta 2009. Yhtyeen 9. marraskuuta 2009 ilmestyneeltä debyyttialbumilta "JLS" julkaistiin myös kaksi muuta singleä, ”Everybody In Love” 2. marraskuuta 2009 ja ”One Shot” 22. helmikuuta 2010.
Yhtyeen toinen studioalbumi "Outta This World" julkaistiin 22. marraskuuta 2010.
Vuonna 2013 yhtye ilmoitti lopettavansa kokoelmalevyn ja jäähyväiskiertueen jälkeen.
Formia

Formia on kaupunki Latinan maakunnassa Italiassa. Kaupungissa on vajaat 40 000 asukasta. 
Formia tunnettiin antiikin aikana nimellä Formiae.
Trait pour trait

Trait pour trait on Sniper-yhtyeen kolmas studioalbumi, ja se julkaistiin 22. toukokuuta 2006. Albumi saavutti yhtyeen parhaimman listasijoituksen olemalla ranskalaisen Les Chartsin listaykkönen viikon ajan.
INS Viraat

INS Viraat (R22) (, Virāṭ. "jättiläinen") on Intian laivaston lentotukialus ja lippulaiva. Alus on alun perin Britannian kuninkaallisen laivaston Centaur-luokan alus, joka otettiin käyttöön vuonna 1959 nimellä "HMS Hermes".
Tilaus ja valmistus.
Maanantaina 12. heinäkuuta 1943 Laivaston apulaishankintapäällikkö lähetti kirjeen Vickers Armstrong Limitedin Barrow-in-Furnessin telakan toimitusjohtajalle kirjeen, jossa hän pyysi telakkaa valmistamaan uuden kevyen lentotukialuksen Britannian kuninkaalliselle laivastolle. Laivasto oli nimennyt aluksen "HMS Elephantiksi". Aluksen No 928 rakennustyöt aloitettiin telakalla 21. kesäkuuta 1944 eli 15 vuorokautta Normandian maihinnoususta ja vuorokautta Filippiinien meren taistelun jälkeen. Taistelussa tuhoutuivat kaksi aiemman "HMS Hermeksen" upottamisesta vastanneista lentotukialuksista "Hiryu" ja "Shokaku".
Toisen maailmansodan päättyessä 2. syyskuuta 1945 alus oli valmistunut keskimmäiseen kanteen saakka ja sisälaipiot oli asennettu. Sotatoimien lakattua telakoiden työvoima suunnattiin muualle ja työt aluksella keskeytettiin. Alus nimettiin marraskuussa uudelleen "HMS Hermekseksi", kun oli tehty päätös peruuttaa suunnitellun "HMS Hermeksen" tilaus. Keskeneräisestä aluksesta huolehti vain pieni osasto, joka muun muassa ruostumisen ehkäisemiseksi öljysi aluksen pintaa.
Töitä jatkettiin 1952 ja alus laskettiin vesille maanantaina 16. helmikuuta 1953 kumminaan pääministeri Winston Churchillin puoliso Clementine Churchill. Se jäi vielä viimeistelemättömäksi vuoteen 1957 asti, jolloin siihen tehtiin merkittäviä muutostöitä, kuten lentokannen muutos 12° kulmaan ja tutkan asennus. Alus otettiin viimein käyttöön 18. marraskuuta 1959. Tällöin siitä tuli viimeinen Kuninkaallisessa laivastossa käyttöön otettu ei-ydinkäyttöinen lentotukialus. Nykyaikaisista aluksista se eroaa mm. runsaalla panssaroinnillaan, joka on rungossa jopa 4,5–5 tuumaa.
Palvelus.
1960-luvulla tyypilliseen lentokalustoon kuuluivat de Havilland Sea Vixen, Blackburn Buccaneer, Fairey Gannet -lentokoneet ja Westland Wessex -helikopterit.
Laivastolla ei ollut tarvetta alukselle, jota jo 1960-luvulla tarjottiin Australialle korvaamaan HMAS Melbournea, mikä kuitenkin torjuttiin. "HMS Hermes" operoi 1970-luvulle asti kolmen muun brittiläisen lentotukialuksen kanssa Intian valtamerellä. Kaukoidän laivaston lakkauttamisen jälkeen 1971 alus muutettiin kommandotukialukseksi ja myöhemmin helikopteritukialukseksi. 1970-luvun lopulla siitä tuki kuitenkin V/STOL-tukialus ensimmäisen sukupolven Harrier-koneilla. "HMS Hermes" toimi laivasto-osaston lippulaivana Falklandin sodassa.
Intian laivastossa.
Toukokuussa 1986 alus myytiin Intialle, jossa se otettiin käyttöön 1987 nimellä "Viraat". Sen kalustoon kuuluu 12–18 Sea Harrier V/STOL -hävittäjää ja seitsemän–kahdeksan Sea King tai Kamov Hormone/Helix -helikopteria sukellusveneentorjuntaan.
Alukseen tehtiin noin vuoden mittaiset korjaukset 1999–2001, 2003 ja 2008–2009. Vuonna 2003 alukselle asennettiin israelilainen Barak-ilmatorjuntaohjusjärjestelmä ja 2008 uudet höyryturbiinit.
Ilo irti

Ilo irti () on Stanley Donenin ja Gene Kellyn ohjaama yhdysvaltalainen musikaalielokuva vuodelta 1949. Donen ja Kelly myös tekivät elokuvan koreografian. Se oli kummallekin heidän ensimmäinen ohjaustyönsä. Elokuva kertoo kolmen merimiehen vuorokauden kestävästä lomasta New Yorkissa.
"Ilo irti" perustuu Betty Comdenin ja Adolph Greenin Broadway-musikaaliin, joka puolestaan perustui Leonard Bernsteinin ja Jerome Robbinsin modernistiseen balettiin "Fancy Free". Aikaisemmista musikaalielokuvista poiketen monet elokuvan kohtaukset olivat ulkokuvauksia New Yorkissa ja vain osa kuvattiin studiossa.
"Ilo irti" on yksi parhaista musikaalielokuvista, jotka Arthur Freed tuotti MGM:llä – ja kuten Allmovien Richard Gilliam on todennut, se muistettaisiin paljon paremmin, jos "Laulavia sadepisaroita" (1952) ei olisi tehty.
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Palkinnot.
Voitetut Oscar-palkinnot:
Melkoniemi

Melkoniemi on kylä Parikkalan kunnassa, Simpelejärven länsirannalla. 
Melkoniemi rajoittuu etelässä Peruspohjan kylään, lännessä Punkaharjun kuntaan ja pohjoisessa Särkisalmen kylän Tarvaspohjaan. Melkoniemen ja viereisen Peruspohjan kylän yhteenlaskettu asukasluku on noin 250 asukasta. Kylässä on lisäksi runsaasti kesäasutusta.
Melkoniemen maasto on vaihtelevaa. Runsaiden vesistöjen lomassa on korkeita mäkiä. Rehevät lehdot, korvet ja kuivat kangasmetsät vaihtelevat alueelle tyypillisesti. Oronmyllyn ja Peruspohjan Pöröpeikon polun yhdistää Melkoniemen kautta kulkeva retkeilyreitti, joka on osa E10-kaukovaellusreittiä.. Simpelejärven Haapalahti sijaitsee kokonaan Melkoniemen alueella. Useissa järvenlaskuissa Haapalahti on erottunut Simpelejärvestä erilliseksi alueeksi, joka on yhteydessä Simpelejärveen Melkoniemen (Lahdenkylän) kanavan kautta.
Elinkeinorakenteeltaan Melkoniemi on maatalousvaltainen kylä. Kylässä toimii metsästys- sekä kalastusseurat.
Keihäänheittäjä ja luontokuvaaja Hannu Siitonen asuu ja on kotoisin Melkoniemestä.
Ray Rennahan

Ray Rennahan (1. toukokuuta 1896 Las Vegas, New Mexico – 19. toukokuuta 1980 Tarzana, Kalifornia) oli yhdysvaltalainen elokuvaaja. Hän oli Technicolor-yhtiön kuvaajana 1917–1941, jona aikana hän työskenteli useiden eri studioiden elokuvien parissa. Vuonna 1941 Rennahan siirtyi itsenäiseksi kuvaajaksi.
Rennahan palkittiin Oscarilla parhaasta värikuvauksesta elokuvista "Tuulen viemää" (1939) ja "Verta ja hiekkaa" (1941). Palkintoehdokkaana hän oli kaikkiaan kahdeksan kertaa. Rennahan on saanut tähden Hollywood Walk of Famelle.
Tokinmaa

Tokinmaa tai Tokimaa on metsäalue Eurajoen koillisosassa Satakunnassa Luvian, Nakkilan ja Kiukaisten rajoilla. Alun perin se on tarkoittanut Eurajoen Lavilan kylän omistamaa metsäpalstaa Kiukaisten Panelian kylän rajalla tai ehkä myös laajempaa aluetta myös Panelian puolella. 
Sittemmin nimitystä Tokinmaa on käytetty Eurajoen Pinkjärveen rajoittuvasta, valtiolle kuuluvasta retkeily- ja ulkoilualueesta, jossa on metsähallituksen luontopalvelujen vuokrattava kämppä. Tämä alue kuuluu myös Natura 2000 -suojeluohjelmaan. Metsähallitus on 2010-luvulla käyttänyt retkeilyalueesta nimitystä Pinkjärvi, mikä on myös rajoiltaan retkeilyalueetta vastaavan Natura-alueen nimenä. 
Kun Eurajoen Vuojoen kartano 1910-luvulla tuli kolmen helsinkiläisen liikemiehen omistukseen, rakennettiin Eurajoen Verkkokarin satamasta Tokimaahan 23 kilometrin mittainen Vuojoen metsärata puutavaran kuljetusta varten.
Utin Laskuvarjokerho

Utin Laskuvarjokerho ry oli Suomen toiseksi suurin ja toiseksi vanhin laskuvarjokerho. Kerho perustettiin 1963, kun taas laskuvarjourheilua on harrastettu Suomessa vuodesta 1960 lähtien. Jäseniä kerholla oli noin 600 ja vuosittain Utissa hypättiin 6 000–8 000 hyppyä. Tandemhyppyjen lisäksi kerho järjesti myös kahdenlaisia alkeiskursseja, joilla koulutettiin vuosittain 200–250 uutta hyppääjää. Tandemhyppyjä Utissa hypättiin vuosittain noin 100. Utin Laskuvarjokerho ja Suomen Laskuvarjokerho yhdistyivät Skydive Finland ry:ksi vuonna 2013.
Kerho toimi Utin lentokentällä osittain samoissa tiloissa, joissa Skydive Finland nykyään toimii.
Historia.
ULK järjesti useita hyppytapahtumia, joista mainittavimmat ovat kaikkien laskuvarjolajien SM-kisat 2009, 2006, 2001, 2000 ja 1996 sekä Utti-boogiet 2005, 2003, 1999, 1995 ja 1994. Tapahtumissa oli parhaimmillaan jopa 300 hyppääjää. Hyppykoneina on käytetty mm. AN-28, Let 410, Twin Otter, AN-26 -lentokoneita sekä Mi-8 -helikopteria. Vuonna 1998 Utin kentällä hypättiin ensimmäistä kertaa Suomessa AN-72 -tyyppisestä suihkukoneesta.
Kerho oli pitkään varsinkin taito- ja tarkkuushypyssä yksi edelläkävijäkerhoista Suomessa. Uttilaiset hyppääjät ovat menestyneet niin SM-kilpailuissa kuin PM- ja MM-tasollakin jopa mitalisijoja myöten.
Hyppykoneet.
Cessna 208 Caravan (OH-SIS).
Kerhon pääasiallisena hyppykoneena oli Utin Lento Oy:n omistama Cessna 208 Caravan. Sopimuksen mukaan kone oli käytössä ULK:n hyppytoiminnassa aina kun se ei ollut Utin Lennon omassa lentokäytössä. Käytännössä se oli kerhon käytössä iltaisin ja viikonloppuisin.
Koneeseen mahtui 15 hyppääjää ja se oli varustettu 675 SHP -moottorilla, turvavöillä, hyppyovella, kahvoilla ja kuvaajan astimella.
Cessna 172 (OH-CEW).
Kerhon pienin kone oli vuonna 2003 ostettu Cessna 172, johon mahtui kolme hyppääjää. Pääsääntöisesti koneella kuljetettiin matalalta hyppääviä, mutta tarvittaessa sillä saattoi lentää jopa kolmen kilometrin korkeuteen.
Yksilövastuinen hoitotyö

Yksilövastuinen hoitotyö on hoitotyön menetelmä, jossa sama hoitaja koordinoi potilaan hoitoa koko hoitojakson ajan. Tämä niin sanottu "omahoitaja" huomioi potilaan aktiivisena yksilönä omine tarpeineen ja kohtaa tämän läheisineen tasavertaisena. 
Omahoitaja.
Potilaalle nimetään yksilövastuisessa hoitotyössä omahoitaja, jonka nimen hän tietää ja jolla on vastuu potilaan hoidon suunnittelusta tämän sairaalassaolon ajan. Potilaan tulisi voida halutessaan osallistua hoitonsa suunnitteluun ja hänen tulee tietää kotiutuessaan, miten hoitaa itseään kotona ja mihin ottaa yhteyttä, jos kotona ilmenee ongelmia.
Omahoitajan poissa ollessa korvaava hoitaja noudattaa omahoitajan laatimaa hoitosuunnitelmaa. Tavoitteena on, että potilas voi kokea läheisyyttä, turvautua toiseen ihmiseen ja tulla oikeaan aikaan autetuksi. Yhteistyösuhde lisää potilaan tietoisuutta itsestään, auttaa näkemään mahdollisuuksia ja mahdollistaa potilaan oman elämän hallinnan.
Periaatteet.
Yksilövastuisen hoitotyön keskeiset tunnuspiirteet ovat:
Omahoitajajärjestelmä toimii parhaiten pienissä hoitoyksiköissä, joissa hoidetaan pääosin sellaisia potilaita, joiden hoito vaatii pitkää sairaalahoitoa tai hoitosuhdetta.
HMS Africa (1905)

HMS Africa oli Britannian kuninkaallisen laivaston vuonna 1905 vesillelaskettu King Edward VII -luokan taistelulaiva.
Alus liitettiin käyttöönotettaessa joulukuussa 1906 Atlantin laivastoon, josta se siirrettiin helmikuussa 1907 Kanaalin laivastoon. Alus kolaroi 23. maaliskuuta 1907 Portlandin edustalla kauppa-alus "SS Ormuzin" kanssa, mutta kärsi vain lieviä vaurioita.
Valmistus.
Alus tilattiin Chathamin telakalta osana vuosien 1903–1904 laivasto-ohjelmaa Chathamin telakalta, missä köli laskettiin 27. tammikuuta 1904. Alus laskettiin vesille 20. toukokuuta 1905 ja valmistui marraskuussa 1906.
Palvelus.
"Africa" liitettiin kesäkuussa 1908 Kotilaivaston Noreen sijoitettuihin yksiköihin. Huhtikuussa 1909 se liitettiin toiseen viirikköön. Alus oli 25. huhtikuuta 1911 alkaen kolmannen ja neljännen viirikön komentajan vara-amiraali Sir William Henry Mayn lippulaivana, kunnes "HMS King Edward VII" vapautti sen tehtävästä 24. heinäkuuta. Alus siirrettiin marraskuussa Noren reserviin, jolloin sen miehistö supistettiin minimiin.
Tammikuussa 1912 alus osallistui Sheernessissä lentokoneiden käytön testaamiseen, jolloin alukselle rakennettiin 100 jalkaa (30 m) pitkä lentoonlähtöalusta.
Alus siirrettiin vuonna 1912 Chathamin telakalle modernisoitavaksi. Laivaston uudelleenorganisoinnin seurauksena alus palasi aktiivipalvelukseen toukokuussa 1912. Alus muodosti yhdessä sisaralustensa kanssa Kotilaivaston 1. Laivaston 3. Taistelulaivalaivueen. Se siirtyi marraskuussa ensimmäisen Balkanin sodan vuoksi laivueen mukana Välimerelle.
Ensimmäinen maailmansota.
Ensimmäisen maailmansodan uhan kasvaessa "Africa" liitettiin elokuussa 1914 laivueen mukana Suureen laivastoon. Alus oli joulukuusta 1915 tammikuuhun 1916 huollettavana Belfastissa ja uudelleen Portsmouthissa elokuusta syyskuuhun 1916, minkä jälkeen se siirrettiin Adrianmerelle tukemaan Italian laivastoa.
Tammikuussa 1917 alus siirtyi huollettavaksi Gibraltarille. Se palasi palvelukseen maaliskuussa, jolloin alus liitettiin Atlantin partioihin ja saattueiden suojaksi tukemaan 9. risteilijälaivuetta. Alus oli huollettavana Rio de Janeirossa joulukuusta 1917 tammikuuhun 1918.
Alus palasi lokakuussa 1918 Britteinsaarille, jossa se siirrettiin marraskuussa Portsmouthin reserviin. Alus palveli varasto- ja majoituslaivana. Se sijoitettiin maaliskuussa 1920 poistolistalle ja alus myytiin 30. kesäkuuta romutettavaksi Ellis and Companylle Newcastleen.
Greta Pitkänen

Greta Eugenia Pitkänen (o.s. Malmstén; 17. heinäkuuta 1911 – 23. joulukuuta 1938) oli suomalainen laulaja sekä Georg ja Eugen Malmsténin sisko, joka tunnetaan erityisesti veljensä Georgin kanssa 1930-luvulla tekemistään Mikki-hiiri-levytyksistä.
Pitkänen esitti palvelijatarta Risto Orkon ohjaamassa elokuvassa "Herrat täysihoidossa" vuonna 1933. Tämä jäi hänen ainoaksi merkittäväksi roolikseen ennen hänen äkillistä kuolemaansa angiinamyrkytykseen vain 27-vuotiaana.
Greta Pitkänen ja Georg Malmsten levyttivät Dallapé-orkesterin kanssa kolme Malmsténin säveltämää ja R. R. Ryynäsen sanoittamaa Mikki-hiiri -musiikkisatua, "Mikki-hiiri ja susihukka" (1934), "Mikki-hiiri merihädässä" (1936) ja "Mikki-hiiri ja vuorenpeikko" (1937). Myöhemmin Malmstén teki vielä kaksi Mikki-hiiri -aiheista laulua ("Mikki-hiiri koskenlaskussa", 1954, ja "Mikki-hiiri lentäjänä", 1963), joista ensimmäisessä Mikki-hiirenä oli Ragni Malmstén ja jälkimmäisessä Vieno Kekkonen. Nämä eivät kuitenkaan menestyneet läheskään samalla tavoin kuin kolme ensimmäistä.
Greta Pitkäsen puoliso vuodesta 1933 oli Tauno Valter Pitkänen, joka kuoli vain kaksi vuotta myöhemmin helmikuussa 1935. Heidän ainoa poikansa Thor Ejvind syntyi kahdeksan kuukautta isänsä kuoleman jälkeen.